CELEX: C2007/183/15
Language: da
Date: 2007-08-04 00:00:00
Title: Sag C-445/05: Domstolens dom (Tredje Afdeling) af 14. juni 2007 — Werner Haderer mod Finanzamt Wilmersdorf (anmodning om præjudiciel afgørelse fra Bundesfinanzhof (Tyskland)) (Sjette momsdirektiv — fritagelser — artikel 13, punkt A, stk. 1, litra j) — privattimer givet af undervisere på skole- eller universitetsniveau — undervisning givet inden for rammerne af kurser organiseret af voksenundervisningscentre — intet direkte kontraktforhold med eleverne)

4.8.2007   
            
            
               DA
            
            
               Den Europæiske Unions Tidende
            
            
               C 183/9
            
         Domstolens dom (Tredje Afdeling) af 14. juni 2007 — Werner Haderer mod Finanzamt Wilmersdorf (anmodning om præjudiciel afgørelse fra Bundesfinanzhof (Tyskland))
   (Sag C-445/05) (1)
   
   (Sjette momsdirektiv - fritagelser - artikel 13, punkt A, stk. 1, litra j) - privattimer givet af undervisere på skole- eller universitetsniveau - undervisning givet inden for rammerne af kurser organiseret af voksenundervisningscentre - intet direkte kontraktforhold med eleverne)
   (2007/C 183/15)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Werner Haderer
   
      Sagsøgt: Finanzamt Wilmersdorf
   Sagens genstand
   Anmodning om præjudiciel afgørelse — Bundesfinanzhof — fortolkning af artikel 13, punkt A, stk. 1, litra j), i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse for privattimer givet af undervisere — undervisning, der gives inden for rammerne af kurser ved voksenuddannelsesinstitutioner
   Konklusion
   Under omstændigheder som dem, der foreligger i hovedsagen, kan virksomhed, som består i at give hjælp til lektielæsning og lede et keramik- og drejekursus ved et voksenundervisningscenter, og som udøves af en privatperson, der har status af freelance-medarbejder, kun være omfattet af momsfritagelsen i medfør af artikel 13, punkt A, stk. 1, litra j), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, hvis denne virksomhed udgør timer givet på skole- eller universitetsniveau af en underviser for dennes regning og under dennes ansvar. Det tilkommer den forelæggende ret at undersøge, om dette er tilfældet i tvisten i hovedsagen.
   
      (1)  EUT C 60 af 11.3.2006.